CELEX: 32017R0228
Language: hr
Date: 2017-02-09 00:00:00
Title: Uredba Komisije (EU) 2017/228 оd 9. veljače 2017. o izmjeni Uredbe (EZ) br. 178/2002 Europskog parlamenta i Vijeća u pogledu naziva i područja nadležnosti znanstvenih panela Europske agencije za sigurnost hrane (Tekst značajan za EGP. )

10.2.2017   
            
            
               HR
            
            
               Službeni list Europske unije
            
            
               L 35/10
            
         UREDBA KOMISIJE (EU) 2017/228
   оd 9. veljače 2017.
   o izmjeni Uredbe (EZ) br. 178/2002 Europskog parlamenta i Vijeća u pogledu naziva i područja nadležnosti znanstvenih panela Europske agencije za sigurnost hrane
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (1), a posebno njezin članak 28. stavak 4. drugi podstavak,
   budući da:
   
               (1)
            
            
               Člankom 28. Uredbe (EZ) br. 178/2002 osnovano je deset znanstvenih panela nadležnih za pružanje znanstvenih mišljenja Europske agencije za sigurnost hrane („Agencija”), svaki unutar djelokruga svoje nadležnosti. Paneli među ostalim uključuju: Panel za dodatke hrani i izvore hranjivih tvari koje se dodaju hrani („panel ANS”), Panel za dijetetske proizvode, prehranu i alergije („panel NDA”) i Panel za materijale koji dolaze u neposredan dodir s hranom, enzime, arome i pomoćne tvari u procesu proizvodnje („panel CEF”).
            
         
               (2)
            
            
               Agencija je 3. veljače 2016. dostavila zahtjev Komisiji za preimenovanje panela ANS, NDA i CEF kako bi se uzele u obzir očekivane promjene u tehničkom i znanstvenom napretku.
            
         
               (3)
            
            
               Tehničke i znanstvene promjene većinom utječu na radno opterećenje panelâ. U narednim godinama posebno je izgledno povećanje radnog opterećenja panela CEF zbog potrebe ocjenjivanja zahtjeva u obradi za uvrštenje prehrambenih enzima na popis Unije, u skladu s Uredbom (EZ) 1332/2008 Europskog parlamenta i Vijeća (2). Stoga bi ocjenjivanje aroma koje trenutačno provodi panel CEF trebalo dodijeliti panelu ANS.
            
         
               (4)
            
            
               Međutim kako bi se izbjeglo preopterećenje trenutačnog panela ANS, ocjenu izvora hranjivih tvari i ostalih tvari s fiziološkim učinkom koje se dodaju hrani trebalo bi dodijeliti panelu NDA jer će se njegovo radno opterećenje vjerojatno smanjiti zbog dovršetka referentnih prehrambenih vrijednosti i smanjenog broja zahtjeva za uvrštenje na popis dopuštenih zdravstvenih tvrdnji, u skladu s Uredbom (EZ) br. 1924/2006 Europskog parlamenta i Vijeća (3). Takva preraspodjela ujedno je u skladu sa stručnim znanjem panela NDA jer se neke tvari koje se upotrebljavaju kao izvori hranjivih tvari uvrštavaju u kategoriju nove hrane, koju trenutačno procjenjuje panel NDA.
            
         
               (5)
            
            
               Stoga se naziv triju predmetnih panela izmjenjuje ovom uredbom kako slijedi: panel ANS preimenovan je u „Panel za dodatke hrani i arome”, panel NDA preimenovan je u „Panel za prehranu, novu hranu i alergene u hrani”, a panel CEF preimenovan je u „Panel za materijale koji dolaze u neposredan dodir s hranom, enzime i pomoćne tvari u procesu proizvodnje”.
            
         
               (6)
            
            
               Tekući mandat članova panela ANS i CEF istječe 30. lipnja 2017., a tekući mandat članova preostalih osam znanstvenih panela Agencije, uključujući panel NDA, istječe 30. lipnja 2018. Kako bi se Agenciji osiguralo dovoljno vremena za učinkovitu organizaciju panelâ u skladu s člankom 28. stavcima 5. i 9. Uredbe (EZ) br. 178/2002, ova se uredba primjenjuje od 1. srpnja 2018.
            
         
               (7)
            
            
               Uredbu (EZ) br. 178/2002 trebalo bi stoga na odgovarajući način izmijeniti.
            
         
               (8)
            
            
               Mjere predviđene ovom uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Članak 28. stavak 4. prvi podstavak Uredbe (EZ) br. 178/2002 mijenja se kako slijedi:
   
               1.
            
            
               točka (a) zamjenjuje se sljedećim:
               
                           „(a)
                        
                        
                           Panel za dodatke hrani i arome;”
                        
                     
         
               2.
            
            
               točka (e) zamjenjuje se sljedećim:
               
                           „(e)
                        
                        
                           Panel za prehranu, novu hranu i alergene u hrani;”
                        
                     
         
               3.
            
            
               točka (j) zamjenjuje se sljedećim:
               
                           „(j)
                        
                        
                           Panel za materijale koji dolaze u neposredan dodir s hranom, enzime i pomoćne tvari u procesu proizvodnje.”.
                        
                     
         Članak 2.
   Ova uredba stupa na snagu dvadesetog dana od dana objave u Službenom listu Europske unije i primjenjuje se od 1. srpnja 2018.
   
      Ova je uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. veljače 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 31, 1.2.2002., str. 1.
   
   
      (2)  Uredba (EZ) br. 1332/2008 Europskog parlamenta i Vijeća od 16. prosinca 2008. o prehrambenim enzimima i o izmjeni Direktive Vijeća 83/417/EEZ, Uredbe Vijeća (EZ) 1493/1999, Direktive 2000/13/EZ, Direktive Vijeća 2001/112/EZ i Uredbe (EZ) br. 258/97 (SL L 354, 31.12.2008., str. 7.).
   
      (3)  Uredba (EZ) br. 1924/2006 Europskog parlamenta i Vijeća od 20. prosinca 2006. o prehrambenim i zdravstvenim tvrdnjama koje se navode na hrani (SL L 404, 30.12.2006., str. 9.).